Πρόγραμμα Erasmus+

#### «Future Environmentalists - Linking EU Natural Capital Management to Field Research»

#### Βασική Δράση: Συνεργασία για καινοτομία και ανταλλαγή καλών πρακτικών

#### Τύπος Δράσης: Στρατηγική Συνεργασία για την Ανώτατη Εκπαίδευση

## Συμμετέχοντα Ιδρύματα - Οργανισμοί

* Ένωση Εθνικών Πάρκων Βουλγαρίας
* Αριστοτέλειο Πανεπιστήμιο Θεσσαλονίκης
* Ίδρυμα για την Βιοποικιλότητα της Βουλγαρίας
* Πανεπιστήμιο Επιστημών Ζωής Πράγας (Τσεχία)

## Στόχοι του προγράμματος

* Ανάπτυξη δεξιοτήτων και γνώσεωνσε φοιτητές και απόφοιτους Τμημάτων περιβαλλοντολογικών επιστημών (π.χ. Βιολογίας, Δασολογίας, Γεωπονίας, Περιβάλλοντος).
* Κατάρτιση νέων περιβαλλοντολόγων στη Βουλγαρία, Ελλάδα και Τσεχία σε θέματα βιοπαρακολούθησης και εφαρμογής των περιβαλλοντολογικών πολιτικών της Ευρωπαϊκής Ένωσης.
* Δημιουργία ενός δικτύου νέων περιβαλλοντολόγων από τις τρεις συμμετέχοντες χώρες με σκοπό την ενίσχυση μελλοντικών συνεργιών σε θέματα έρευνας, διαχείρισης και πολιτικής.

## Δομή προγράμματος

* Δώδεκα (12) τουλάχιστον διαλέξεις (στην Ελληνική γλώσσα) για σημαντικά θέματα της περιβαλλοντολογικής επιστήμης. Οι διαλέξεις θα πραγματοποιηθούν σε εγκαταστάσεις του Α.Π.Θ. (Τμήμα Βιολογίας και Τμήμα Δασολογίας και Φυσικού Περιβάλλοντος)
* Δώδεκα διαδικτυακά σεμινάρια (στην Αγγλική γλώσσα).
* Χρήση διαδραστικού-διαδικτυακού εκπαιδευτικού εργαλείου σε θέματα της περιβαλλοντολογικής επιστήμης.
* Πρακτική εκπαίδευση στο πεδίο με συμμετοχή εκπαιδευόμενων και εκπαιδευτών και από τις τρεις χώρες σε περιοχή της νότιας Βουλγαρίας.

## Διάρκεια Προγράμματος

Δύο χρόνια (2019-2020).

## Ποιοι μπορούν να συμμετέχουν

Φοιτητές και απόφοιτοι Τμημάτων που σχετίζονται με την περιβαλλοντολογική επιστήμη (π.χ. Βιολογίας, Δασολογίας, Γεωπονίας, Περιβάλλοντος και άλλων σχετικών αντικειμένων).

## Κόστος Συμμετοχής – Πιστοποίηση Συμμετοχής

Δεν υπάρχουν δίδακτρα για τους συμμετέχοντες. Το κόστος μετακίνησης και διαβίωσης για την πρακτική εκπαίδευση στο πεδίο καλύπτεται από το Ευρωπαϊκό Πρόγραμμα Erasmus + «Future Environmentalists - Linking EU Natural Capital Management to Field Research».

Οι συμμετέχοντες που θα παρακολουθήσουν ικανό αριθμό διαλέξεων, διαδικτυακών σεμιναρίων και θα συμμετέχουν στην υπαίθρια άσκηση θα λάβουν βεβαίωση συμμετοχής στο εκπαιδευτικό πρόγραμμα.

## Εκδήλωση Ενδιαφέροντος

Οι φοιτητές και απόφοιτοι που ενδιαφέρονται να συμμετέχουνστο πρόγραμμα καλούνται να αποστείλουν ηλεκτρονικό μήνυμα στις διευθύνσεις tsiripid@bio.auth.gr (Αναπλ. Καθηγητής Ιωάννης Τσιριπίδης) ή debakaloudis@for.auth.gr (Αναπλ. Καθηγητής Δημήτριος Μπακαλούδης), επισυνάπτοντας στο μήνυμα ένα **σύντομο βιογραφικό** (μέχρι μια σελίδα), στο οποίο να τεκμηριώνεται η μέχρι σήμερα εκπαίδευσή τους σε θέματα των περιβαλλοντολογικών επιστημών και σύντομη **επιστολή πρόθεσης συμμετοχής** (μέχρι μισή σελίδα), στην οποία να τεκμηριώνεται το ενδιαφέρον τους για να παρακολουθήσουν το συγκεκριμένο εκπαιδευτικό πρόγραμμα. Η καταληκτική ημερομηνία εκδήλωσης ενδιαφέροντος είναι η 28η Φεβρουαρίου 2019.

Επισυνάπτεται υπόδειγμα Βιογραφικού σημειώματος και Επιστολής πρόθεσης.

**Επιπρόσθετες Πληροφορίες**

Οι ενδιαφερόμενοι μπορούν να ζητήσουν επιπρόσθετες πληροφορίες μέσω αποστολής ηλεκτρονικού μηνύματος στις διευθύνσεις tsiripid@bio.auth.gr (Αναπλ. Καθηγητής Ιωάννης Τσιριπίδης) ή debakaloudis@for.auth.gr (Αναπλ. Καθηγητής Δημήτριος Μπακαλούδης).